అవసరం లేని సహాయం | Prajasakti
అవసరం లేని సహాయం
Jul 04,2021 11:36
ప్రతిరోజూ సాయంత్రం తాతయ్యతో కలిసి షికారుకు వెళ్ళడం నవీన్‌కు అలవాటు. ఆ ఊరి చివర ఒక చిన్న పూరిగుడెసెలో గోవిందమ్మ అనే ముసలమ్మ ఉండేది. అది చూసిన నవీన్‌కు చాలా బాధేసింది.
'తాతయ్యా ఆ ముసలమ్మ ఒక్కతే ఇక్కడ ఉంటుంది కదా! ఆమెకెవరూ చుట్టాలూ, బంధువులు లేరా?' అని అడిగాడు.
'లేకేం.. బస్తీలో బంధువులు ఉన్నారు. ఈ మధ్య కరోనా వల్ల ఇంట్లో వాళ్లంతా చనిపోయారు. ఇక మిగిలిన చిన్న కొడుకు ఇక్కడ పనులు లేక పట్టణం వెళ్ళిపోయాడు. ఆ ముసలమ్మ మాత్రం ఎక్కడికీ కదలడానికి వీలుకాక ఇంట్లో ఒంటరిగా ఉండిపోయింది పాపం!' అంటూ తాతయ్య చెప్పాడు.
'అయ్యో! మరి ఆమెకు తిండి ఎలా?' అడిగాడు నవీన్‌.
'ఆమె వడ్లగింజలు సంపాదించుకుని, జాగ్రత్తగా దాచుకుంటుంది. రోజూ వాటిని దంచుకుని, ఒక పూట అంటే మధ్యాహ్నం వేళ వండుకు తింటుంది. అదే ఆమె ఆహారం. మరి ఏ ఇతర ఆహారం తినడానికి ఇష్టపడదు' అంటూ తాతయ్య చెప్పాడు. నవీన్‌ ఆలోచనలోపడ్డాడు.
మరుసటి రోజు తాతయ్యతో షికారుకు వచ్చిన నవీన్‌ ఎలుకల బోనులో ఒక ఎలుకను తెచ్చి ముసలమ్మ ఇంటి దగ్గరలో విడిచిపెట్టాడు. 'అయ్యో అదేం పనిరా?' అని తాతయ్య మందలించాడు.
నవీన్‌ ముఖం చిన్నది చేసుకుని, 'తాతయ్య ఈ ఎలుక చుట్టుపక్కల పొలాల నుండి వడ్ల కంకెలు తెచ్చి, ఈ దగ్గర బొరిలో విడిచి పెడుతుంది. వాటిని ముసలమ్మ సేకరించి, వాటితో ధాన్యం చేసుకుంటుంది కదా!' అని అమాయకంగా నవీన్‌ చెప్పాడు.
తాతయ్య ముసిముసిగా నవ్వుతూ 'ఒరేరు అబ్బాయి నీ అధిక తెలివితేటలు చాలించు. ఆ ఎలుక ముసలమ్మ ఇంటిలో చేరి, బొరియలు చేసి అంతా చెడగొడుతుంది. అంతేగానీ మరి ఎందుకు పనికి రాదు' అంటూ మందలించాడు.
మరుసటి రోజు సాయంత్రం తాతయ్య, మనవడు ఎప్పటిలాగే ఊరి చివరకు షికారుకు వెళ్లారు. 'ఎక్కడి నుండి వచ్చిందో ఏమో ఎప్పుడూ లేదు ఎలుక ఒకటి చేరింది. రాత్రి నా చీర కూడా కొరికేసింది' అంటూ ముసలమ్మ బాధపడటం వారి కంటపడింది.
'చూశావా!' అని మనవడు వైపు చిరుకోపంగా చూశాడు తాతయ్య. నవీన్‌ తలదించుకున్నాడు.
కొద్ది సమయం తర్వాత ఇద్దరూ అక్కడి నుంచి వెళ్లిపోయారు. మరలా ఇంకొక రోజు సాయంత్రం ముసలమ్మ ఇంటి దగ్గర నవీన్‌ ఒక పిల్లిని విడిచిపెట్టాడు. తాతయ్య వాడి నిర్వాకం చూసి నవ్వుకున్నాడు.
ఆ మరుసటి రోజు ఎప్పటిలాగే తాతా-మనవళ్లు కలిసి షికారుకి వెళుతున్నారు. ముసలమ్మ ఇల్లు రానే వచ్చింది. 'రాత్రంతా ఎక్కడినుండో పిల్లి వచ్చింది. అదీ ఎలుక వేసే చిందులకు నాకు రాత్రంత నిద్ర లేదు. ఆ ఎలుకను చూసి పిల్లి వెంబడించక మానదు. ఏమిటో' అంటూ ముసలమ్మ పెద్దగా గొణుగుతూ ఉంది. ఆ మాటలు తాతా మనవడి చెవుల వరకు చేరాయి. తాతయ్య మనవడిని చూసి బోసిగా నవ్వాడు.
ఆ మరుసటి రోజు నవీన్‌ కుక్కను తెచ్చి ముసలమ్మ ఇంటి ముందు విడిచి పెట్టాడు. అది ఆ ఇంటి పరిసరాల్లో తిరగడం ప్రారంభించింది. పిల్లి కనబడగానే కుక్క వెంటపడి మరీ ఇంట్లో వరకూ తరిమి కొట్టేది. ఆ గందరగోళం ముసలమ్మ భరించలేకపోయేది. తాను చేసిన తప్పేంటో తెలుసుకున్న నవీన్‌ కుక్కను తన ఇంటికి తీసుకెళ్లిపోయాడు. అలాగే పిల్లిని ముసలమ్మ ఇంటిలో నుంచి తరిమేశాడు. ఎలుకను బోనులో పట్టి, దూరంగా విడిచిపెట్టాడు. ముసలమ్మ ఆ మూడింటి బాధ తప్పిన తరువాత ''హమ్మయ్యా!'' అంటూ నిట్టూర్చింది.
తాతయ్య మనవడిని చూసి నెమ్మదిగా 'అబ్బాయి! మనం అవసరం లేని వారికి సహాయం చేయకూడదు. అనవసర సాయం కీడు తెస్తుంది' అని హితవు చెప్పాడు.
avasaram laeni sahayam | Prajasakti
avasaram laeni sahayam
Jul 04,2021 11:36
pratiroju saayantram taatayyato kalisi shikaruku velladam naveenku alavaatu. aa oori chivara oka chinna poorigudeselo govindamma ane musalamma undedi. adhi chusina naveenku chala badhesindi.
'tatayya aa musalamma okkate ikkada untundi kada! aamekevaruu chuttaaluu, bandhuvulu lera?' ani adigaadu.
'lekem.. basteelo bandhuvulu unnaaru. ee madhya karona valla intlo vaallantaa chanipoyaru. ika migilina chinna koduku ikkada panulu leka pattanam vellipoyaadu. aa musalamma maatram ekkadiki kadaladaaniki veelukaaka intlo ontarigaa undipoyindi paapam!' antuu taatayya cheppaadu.
'ayyo! mari aameku tindi ela?' adigaadu naveen.
'aame vadlaginjalu sampaadinchukuni, jaagrattagaa daachukuntundi. roojoo vaatini danchukuni, oka poota ante madhyaahnam vaela vanduku tintundi. adhe aame aahaaram. mari e itara aahaaram tinadaaniki ishtapadadu' antuu taatayya cheppaadu. naveen alochanalopaddadu.
marusati roju taatayyato shikaruku vachina naveen elukala bonulo oka elukanu tecchi musalamma inti daggaralo vidichipettaadu. 'ayyo adem panira?' ani taatayya mandalinchaadu.
naveen mukham chinnadi chesukuni, 'taatayya ee eluka chuttupakkala polaala nundi vadla kankelu tecchi, ee daggara borilo vidichi pedutundi. vaatini musalamma sekarinchi, vaatitho dhaanyam chesukuntundi kada!' ani amaayakamgaa naveen cheppaadu.
taatayya musimusigaa navvutuu 'oreru abbai nee adhika telivitetalu chaalinchu. aa eluka musalamma intilo cheri, boriyalu chesi antaa chedagodutundi. antegaanee mari enduku paniki raadu' antuu mandalinchaadu.
marusati roju saayantram taatayya, manavadu eppatilaage oori chivaraku shikaruku vellaaru. 'ekkadi nundi vachindo emo eppuduu ledu eluka okati cherindi. raatri naa cheera kuudaa korikesindi' antuu musalamma badhapadatam vaari kantapadindi.
'chusawa!' ani manavadu vaipu chirukopamgaa chushadu taatayya. naveen taladinchukunnadu.
koddi samayam tarvaata iddaruu akkadi nunchi vellipoyaaru. marala inkoka roju saayantram musalamma inti daggara naveen oka pillini vidichipettaadu. taatayya vaadi nirvaakam chusi navvukunnadu.
aa marusati roju eppatilaage taataa-manavallu kalisi shikaruki velutunnaaru. musalamma illu raane vachindi. 'raatrantaa ekkadinundo pilli vachindi. adhee eluka vese chindulaku naaku raatranta nidra ledu. aa elukanu chusi pilli vembadinchaka maanadu. emito' antuu musalamma peddagaa gonugutuu undi. aa maatalu taataa manavadi chevula varaku cherayi. taatayya manavadini chusi bosiga navvaadu.
aa marusati roju naveen kukkanu tecchi musalamma inti mundu vidichi pettaadu. adhi aa inti parisaraallo tiragadam praarambhinchindi. pilli kanabadagaane kukka ventapadi mari intlo varakuu tarimi kottedi. aa gandaragolam musalamma bharinchalekapoyedi. taanu chesina tappento telusukunna naveen kukkanu tana intiki teesukellipoyadu. alaage pillini musalamma intilo nunchi tarimesadu. elukanu bonulo patti, dooramgaa vidichipettaadu. musalamma aa moodinti baadha tappina taruvaata ''hammayya!'' antuu nittoorchindi.
taatayya manavadini chusi nemmadigaa 'abbai! manam avasaram laeni vaariki sahayam cheyakudadu. anavasara saayam keedu testundi' ani hitavu cheppaadu.